标题：1167年
摘要
1167年，丁亥年（猪年）；西夏天盛十九年；金大定七年；西辽崇福四年；南宋乾道三年；越南政隆宝应五年；日本仁安二年。
大事记
事件一：郝大通皈依全真教，数年后继承成为掌门人。郝大通（1149年－1212年），中国山东宁海人，名璘，字太古，号：恬然子，又号：广宁子；自称：太古道人，全真道名郝大通。
事件二：藤原氏灭藤原氏是一个日本贵族的姓氏，早在飞鸟时代已经存在。但是自镰仓时代以后，在藤原氏的文书中，不使用藤原氏。藤原氏源自中臣镰足因为大化改新的功绩，被天智天皇赐姓藤原，略称藤姓，当时支流藤原北家和藤原南家。但藤原氏在平安时代中期，更在镰仓时代分为五家，分别为近卫家、鹰司家、九条家、二条家、和一条家，被称为五摄流或五摄家，自此，藤原氏亦成为历史。不过在明治时代，因为天皇下令所有人民都要有一个姓氏，有部份地区人改姓藤原，但这些人物与真正的藤原氏无关，在疏在藤原氏颇为普遍。
出生
李心传（1167年—1240年），字微之、伯微，世称秀严先生。隆州（四川）井研人。 十四岁随父李舜臣居于临安（今浙江杭州），舜臣博通古今，时任宗正寺（管天子宗族事）主簿，李心传有机会阅读官藏史书。三十岁进士不第，遂绝意于仕途，专心从事史学研究，又仿李焘的《续资治通鉴长编》体例，编成《建炎以来系年要录》二百卷，记述了建炎元年（1127年）至绍兴三十二年（1162年）共三十六年的史事，尤详于岳飞事。晚年由崔与之等人荐为史馆校勘，专修《中兴四朝帝纪》，书未写成，官至工部侍郎。著有《建炎以来朝野杂记》、《丁丑三礼辨》、《西陲泰定录》等书。
戴复古（1167年—1248年），字式之。天台黄岩南塘（今属浙江省温岭市新河镇）人。南宋著名的江湖派诗人。南宋孝宗干道三年（1167年）出生于天台道黄岩县南塘屏山，终身布衣，浪游江湖，“凡空迥奇特荒怪古僻之迹，靡不登历”。尝居南塘石屏山，自号石屏。作品受晚唐诗风影响，以诗鸣江湖间，楼钥称其“尤笃意古律……又登三山陆放翁之门，而诗益进”，真德秀《石屏词跋》云：“戴复古诗词，高处不减孟浩然。”。著有《石屏集》六卷，《石屏长短句》一卷。
逝世
马蒂尔达皇后马蒂尔达皇后（拉丁语名：Matilda，萨克森语名：Maud或Maude，1101年2月—1167年9月10日，逝世于法国鲁昂）是英格兰国王亨利一世和玛蒂尔达·邓凯尔德公主的女儿，同时他也是被剥夺继承权的继承人、以及神圣罗马帝国皇帝亨利五世的妻子。亨利五世死后她又嫁给了安茹伯爵戈德弗鲁瓦五世，两人的儿子后来成为英格兰国王亨利二世。 
李栋(1087年－1167年)，宋代江西吉安人，任天台县知县，太常寺正卿。御史监军李銮之孙，普遍被奉为李氏入粤始迁祖，今天广东五邑一带多是李栋之后裔。
《陇西李氏谱系考》有云：“禧1字梧江，有子二人，长曰栋、次曰棕。栋公号任堂，是为我族始迁祖。栋公有子三人，长曰侃、次曰徇、三曰佁。栋公世居吉水，以勤王室，身在行间，未遑兼顾，而赣南盗氛孔亟，所过为墟，遂命子侃徇佁奉始祖妣禢氏太夫人南迁广州以避乱因。侨寓省城高第街，继迁番禺流溪里。其后栋公以年老解兵柄，亦南下至广，卜居新会城外礼义坊中步巷。”
苏保衡（1112年－1167年），字宗尹，生于云中天成（今山西天镇县），祖籍应州浑源，中国金朝官员。
其父苏京原为辽朝西京留守，1126年献城于攻打西京的完颜宗翰。苏京不久病死，临终前将苏保衡托付于完颜宗翰，后在完颜宗翰的推荐下，苏保衡被授予进士出身、太子洗马。
张焘（1092年－1167年），字子公，饶州德兴人。南宋政治人物。
秘阁修撰张根之子。政和八年（1118年）中进士第三，为辟雍录、秘书省正字。靖康元年，任李纲幕僚。宋室南迁后，历任湖州通判、司勋员外郎、起居舍人、中书舍人、兵部侍郎等职。1138年任吏部尚书。1163年，任命为参知政事，以年老辞。1167年卒。
沃洛达里·格列波维奇Володарь Глебович（？~1167年）古罗斯王公，明斯克王公（1151年~1159年，1165年~1167年），戈罗杰茨王公（1159年~1165年）。
沃洛达里·格列波维奇为波洛茨克王公格列布·弗谢斯拉维奇之子，母亲是弗拉基米尔-沃伦斯基公主安娜斯塔西娅·亚罗波尔科芙娜。
1161年波洛茨克王公罗格沃洛德·鲍里索维奇企图从沃洛达里·格列波维奇手里夺取戈罗杰茨。在白天的战斗中两人不分胜负，但沃洛达里在夜间联合立陶宛人对罗格沃洛德发动突袭，把后者打得溃不成军。此役之后，失败的罗格沃洛德的波洛茨克公位为弗谢斯拉夫·瓦西里科维奇公爵所篡夺。
1167年沃洛达里·格列波维奇进攻波洛茨克，大获全胜，把弗谢斯拉夫·瓦西里科维奇赶跑。但是他没能在波洛茨克建立起稳固的统治，弗谢斯拉夫不久又夺回了领地。
在罗斯编年史中，沃洛达里·格列波维奇被描述为他那个时代最强大的王公之一。
罗斯季斯拉夫一世·姆斯季斯拉维奇Ростисла́в I Мстисла́вич（约1110年~1167年3月17日）古罗斯王公，斯摩棱斯克王公（1125年~1160年），诺夫哥罗德王公（1153年），基辅大公（1154年，1159年~1167年）。他是斯摩棱斯克公王朝的始祖。
史料记载
孝宗绍统同道冠德昭功哲文神武明圣成孝皇帝乾道三年（金大定七年）
春，正月，甲辰，诏：“廷尉大理官，毋以狱情白宰执，探刺旨意为重轻。”
庚戌，置三省户房国用司。初以国用匮乏，罢江州屯驻军马，至是复留之。
壬子，金主服衮冕，御大安殿，受尊号册宝礼，大赦。
癸丑，何逢原除金部郎官。帝曰：“儒者不肯留意金谷，可谕何逢原令留意职事。”
庚申，金以元帅左监军图克坦喀齐喀为枢密副使。
度支郎唐?彖言：“自绍兴三十一年印造会子，止乾道二年七月，共印造二千八百馀万道；至乾道三年正月六日以前措置收换外，尚有八百馀万贯在民间未收。缘诸路纲运，依近降指挥并要十分见钱，州县不许民户输纳会子，致在外会子壅滞不行，商贾低价收买，辐凑四集，所以六务支取，拥并喧哄。今请给降度牒及诸州助教帖各五千道付榷货务，召人依见立价例，全以会子进纳，庶几少息拥并之弊，而会子在民间，亦不过数月便可收尽。”诏先次给降度牒并助教帖各五百道，候出卖将尽，接续给降。
癸亥，中书、门下省言：“昨来支降交子付两淮行吏，缘所降数目过多及铜钱并会子不许过江，因致民旅未便。今措置铜钱、会子，依旧任便行使，应官司见在未支交子，令差人管押赴左藏库交纳。”
二月，壬申，谕曰：“自后宫禁内人并百官、将校、军兵、诸司人，每月初五日，国用房开具前月支过以上五项请给，数目，并非泛支用，造册进呈。外路军马，可降式样付诸路总领，逐月开具。着为令。”
帝谓辅臣曰：“蒋芾理会财用，已见根源。”初，蒋芾因谢新除，留身奏云：“方今费财最甚者，无如养兵。近见陈敏拣汰二千人，戚方拣汰四千人。夫汰兵固良法，然今日之兵，多是有官人，与之外任，依旧请券钱，又添供给，虽减之于内，添之于外，亦未见其益。既减六千人，必又招六千人填格，则是添六千人耗蠹财用矣。契勘在内诸军，每月逃亡事故，常不下四百人。若权住招，一年半内，可省三百八十万贯。俟财用稍足，可逐旋招收强壮，训练而用之，不惟省费，又可兵精。”因奏绍兴以来初分五军并内外诸军分合添减之数。帝以为然，故有此谕。
知合门事龙大渊，权知合门曾觌，窃弄事权，屡致人言，帝不省。一日，起居舍人洪迈过陈俊卿曰：“闻郑闻将除右史，迈当迁西掖，信乎？”俊卿曰：“何自得之？”迈以大渊、觌告。俊卿即以语叶容、魏杞，而己独奏之，且以迈语质于帝前曰：“臣不知此等除目，两人实预闻乎？抑密揣圣意而播之于外，以窃弄威福也？”帝曰：“朕何尝谋及此辈！必窃听而得之。卿言甚忠，当为卿斥逐。”癸酉，出大渊为江东总管，觌为淮西副总管，中外快之。甲戌，大渊改浙东，觌改福建。
乙亥，架阁卫博，论用人宜录所长，弃所短，帝曰：“用人不当求备，知礼者不必知乐，知乐者不必知刑。若得其人，不当数易，宜久任以责成功。”
罢成都、潼川路转运司轮年铨试，以其事付制置司。
辛巳，以端明端学士虞允文知枢密院事。
壬午，起居舍人洪迈言：“两省每日行遣录黄文书，盈于几阁，多有常程细故，不足以烦朝廷专出命者。使中书之务不澄，无甚于此。”帝曰：“朕尝见《通鉴》载唐太宗谓宰相听受辞讼，萦于簿书，日不暇给，因敕尚书细务属左右丞。朕见欲理会。”
又谕叶容曰：“可进武臣荐举兵将官册，朕欲用知其人。”容曰：“宜于无事时询访，以备缓急。”陈俊卿曰：“陛下曾记王存否？其人似尚可用。”帝曰：“朕识之，粗暴之人，老矣，智力皆无所用也。”
乙酉，以《武经龟鉴》、《孙子》赐镇江都统戚方，建康都统刘源，仍令选择兵官，各赐一本。
金尚书右丞苏保衡以疾求退，金主不许，遣敬嗣晖传诏曰：“卿以忠直，擢居执政，齿发未衰，遽以小疾求退！善加摄养，俟病间视事。”庚寅，保衡卒。金主将放鹰近郊，闻之，乃还，辍朝，赙赠，命有司致祭。时已起复参知政事石琚，丙申，以琚为尚书右丞。
戊戌，谏议陈天麟言：“近探北人聚粮增戍，宜择将帅，预讲御备之策。”帝曰：“此今日急务。昨王琪请筑扬州城，卿等见文字否？”魏杞言：“淮东之备，宜先措置清河、楚州、高邮，庶可遏敌粮道。”帝曰：“若守定高邮，不放过粮船，则敌不能留淮上，自当引去。”
三月，庚子，宰臣叶容请抽回江州兵马，帝曰：“此岂得已！近来招兵练兵皆易，惟养兵最难。它时财赋有馀，自可增招。”容又言：“陈敏知地理，且有志立功。”帝曰：“陈敏守高邮甚善，别选步帅，亦难得人。”
丁巳，诏：“四川宣抚司创招千人，置司所在屯驻。”
壬戌，秀王夫人张氏薨，帝所生母也。
夏，四月，戊辰朔，日有食之。
癸酉，为秀王夫人成服于后苑。
丙子，宣殿前司选锋等军五百八十二人，车二十四两。入内教场。右军统制张平入对，帝曰：“兵谋务要决胜，不得轻发。有功者虽仇与赏，有罪者虽亲与罚。”
丁丑，并利州东、西为一路，以吴璘为安抚使兼四川宣抚使，兼知兴元府，璘寻薨。初，璘病，呼幕客草遗表，命直书其事曰：“愿陛下无充四川，无轻出兵。”不及家事。人称其忠。璘为人，刚毅靖深，喜大节，略苛细，读史传，晓大义。其御军，恩威兼济，士卒乐为之用；每出师，指麾诸将，风采凛然，无敢犯令者，故所向多捷。自吴玠死，璘为大将，守蜀扞敌，馀二十年，隐然为方面之重，威名亚于玠。其选诸将多以功；有告以荐材者，璘曰：“兵官非尝试，难知其才。今以小善进之，则侥幸者获志，而边人宿将之心怠矣。”故所用后多知名。
壬辰，金御史大夫李石，拜司徒兼太子太师，御史大夫如故，赐第一区。
五月，丙午，金大兴狱空，诏赐钱三百贯为宴乐之用以劳之。
戊申，叶容言近日州官被论，有阴遣家属，纳短卷于台谏以相挟制者，陈俊卿曰：“近来此风颇盛，是使监司不敢按郡守，郡守不敢按县官。”帝曰：“此风诚不可长。”
庚申，命四川制置使汪应辰主管宣抚司事，移利州。
修扬州城。
辛酉，王炎言：“近来士大夫议论太拘畏。且如近诏王琪至淮上相度城壁，朝士皆纷然以为不宜。”帝曰：“儒生不论，真不达时变。昔徐庶言通世务者在乎俊杰，朕与卿等当守此议论，它不足恤。”
壬戌，大减三衙官属。
是月，赈泉州水灾。
安奉太宗、真宗《玉牒》及《三祖下仙源积庆图》、《哲宗宝训》。
六月，己巳，命汪应辰权节制利州路屯驻御前军马。
辛未，复分利州东、西路为二。
癸酉，帝曰：“朕欲依祖宗故事，先令有司具囚情款，前数日进入，朕亲阅之，可释者释之，可罪者罪之，庶不为虚文。今后并依祖宗典故。”
金主命地衣有龙文者罢之。
判度支赵不敌言：“将帅未必知兵，徒务声势，今日添使臣，明日招效用，但资冗堕，未见精雄。”帝曰：“此正中今日将帅膏肓。”
甲戌，以虞允文为资政殿大学士、四川宣抚使，代吴璘也。帝谓允文曰：“璘既卒，汪应辰恐不习事，无以易卿。凡事宜亲临，无效张浚迂阔。”旋复命以知枢密院事充四川宣抚使。帝亲书九事戒之。允文寻言：“房州义士、金州保胜军见管七千馀人，皆建炎、绍兴之初，自相结集，固守乡闾，最为忠义。而州县全不加恤，分占白直，又有都统司差役科扰。乞差皇甫倜为利州东路总管，金州驻答刂，令专一主管，于农隙往来教阅，或缓急有警，可责令分守诸关。”从之。
己丑，金遣使来取被俘人。诏：“实俘在民间者还之，军中人及叛亡者不预。”
辛卯，皇后夏氏崩，谥安恭。
秋，七月，己亥，立荐举改官格。
壬寅，以皇太子疾，减杂囚，释流以下。乙巳，皇太子愭薨，谥庄文。
戊申，金禁服用金线，其织卖者皆抵罪。
辛亥，臣僚言：“户部申请，诸路并限一季出卖官产，拘钱发纳。且以江东、西、二广论之，村疃之间，人户凋疏，弥望皆黄茅、白苇、膏腴之田，耕犹不遍，岂有馀力可买官产！今州县迫于期限，且冀有厚赏，不免监锢保长，抑勒田邻。乞宽以一年为限，戒约州县，不得抑勒。”从之。
癸丑，谏议大夫陈良佑言：“民间传边事，多是两岐，为备虽不得已，要不可招敌人之疑。”如近日修扬州城，众论以为无益。”帝曰：“为备如何无益？”良佑曰：“万一敌人冲突，兵不能守，则是为敌人筑也。今进二三万人过江，敌人探知，恐便成衅隙。”帝曰：“若临淮则不可，在内地亦何害？”良佑曰：“今日为备之要，无过选择将帅，收蓄钱粮，爱民养土。”帝曰：“然。”
甲寅，帝曰：“淮东备御事，此须责在陈敏。万一有警，恐推避误事，卿等宜熟与之谋。”魏杞言：“臣等昨与陈敏约，敏亦自任此事，朝廷但当稍应付之而已。”
闰七月，丙寅朔，帝谕曰：“朕欲江上诸军，各置副都统一员，食令兼领军事，岂惟储它日统帅，亦使主帅有顾忌，不敢专擅。”
戊辰，金进封越王永中为许王，郑王永功为随王，封永成为沈王。
甲戌，金命秘书监伊喇子敬经略北边。
戊寅，郭刚降镇江副都统。
帝曰：“郭刚之除，闻镇江军中甚喜。”叶容曰：“刚甚廉，军中素所推服。”
庚辰，帝谕叶容等曰：“朕常思祖宗创立法度以贻后人，惜后世子孙不能保守。”又曰：“创之甚难，坏之甚易。”蒋芾曰；“臣尝记元佑间，李常宁廷试策云：‘天下至大，宗庙、社稷至重，百年成之而不足，一日坏之而有馀。’”帝曰：“诚为名言。”芾曰：“所谓坏者，非一日遽能坏也。人主一念之间不以祖宗基业为意，则驯至败坏。故人主每自警戒，常恐一念之失。”帝曰：“朕非独自警戒而已，且忧后世子孙不能保守为可惜也。”
癸未，臣僚言：“闽中盐策之弊有五：官籴浩瀚而本钱积压不支，间或支表而官吏克减，计会糜费，贫民下户皆不乐供官，而大半粜于私贩，一也。纲运之人，非巨室则官吏，载县官之舟，藉县官之重，影带私盐出粜，二也。州县斥卖，多置坊局，付之胥徒，其权称之减克，泥沙之杂和，官皆不之问，私价轻而官价重，官民大半食私盐，故官粜不行，三也。巡尉未尝警捕，但日具巡历，申于官长，月书所到，置于驿壁，私贩猾吏，莫之谁何，四也。今之邑敷卖官食盐与夫借盐本钱者，多是给虚券，约册到数日支给。甚至抛敷卖之数，付之耆保，摊及侨户，其见在盐，却封桩不得支出，谓之‘长生盐’；若人户不愿请盐，只纳敷数之半，以贴陪官，将官盐贮之别所以作后日之数，谓之‘还魂盐’；猾吏揽扑民户贴陪钱，请盐出卖，出息则与邑均分，谓之‘请钞盐’；五也，况闽中崇冈峻岭，浅滩恶濑，商旅兴贩，流转实难，故钞盐之法不可行也，宜讲究利害以革前弊。”从之。
癸巳，刘珙自湖南召还。首论：“独断虽英主之能事，然必合众智而质之以至公，然后有以合乎天理人心之正而事无不成。若弃佥谋，徇私见，而有独御区宇之心，则适以蔽其四达之明，而左右私昵之臣将有乘之以干天下之公议者矣。”又论羡馀之弊曰：“州县赋入有常，大郡仅足支遣，小郡往往匮乏。而近者四方尚有以羸馀献者，不过重折苗米或倍税商人，至有取新赋以积馀钱，捐积逋以与州郡。州郡无以自给，不过重取于民，此民之所未便一也。和籴之弊，湖南、江西为尤甚，朝廷常下蠲免之令，远方之民举手相贺，曾未数月，又复分抛。州县既乏缗钱，将何置场收籴？倘有已革纲运之弊，自可减和籴之数，此民之所未便二也。望诏止之。”帝嘉纳。寻以珙为翰林学士。
珙尝从容言于帝曰：“世儒多病汉高帝不悦学，轻儒生，臣窃以为高帝之聪明英传，其所不悦，特腐儒之俗学耳。诚使当世之士有以圣王之学告之，臣知其必将竦然敬信，而其功烈之所就，不止于是而已。盖天下之事无穷，而应事之纲在我，惟其移于耳目，动于意气，而私欲萌焉，则其纲必弛，而无以应夫事物之变。是以古之圣王无不学，而其学也必求多闻，必师古训，盖将以明理正心而立万事之纲，则虽事物之来，千变万化，而在我常整而不紊矣。惜乎当时学绝道丧，未有以是告高帝者。”帝亟称善。
镇江军帅戚方，刻剥役使，军士嗟怨，言者及之，陈俊卿言外议内臣中有主方者，帝曰：“朕亦闻之。方罪固不可贷，亦当并治左右素主方者以警其馀。”即诏罢方。八月，丁酉，以内侍陈瑶、李宗回付大理，究其贿状。瑶决配循州；宗回除名，编管筠州；方安置潭州。于是诏戒兵将官交结内侍，公行苞苴，自今有违戾，必罚无赦。
帝又谕辅臣以“建康刘源亦尝有赂于近习，方思有以易之。今且欲遣王拚至彼检察奸弊，留数月而后归，庶新帅之来，不至循习。”俊卿又言：“今但遴选主帅，则宿弊当自革矣。”帝曰：“政患未得其人耳。”俊卿曰：“苟未得人，更得精择。既已委之，则当信任。未得其人，已先疑之，似非朝廷所以待将帅之体。且军中财赋，所以激劝将士，但主帅不以自私，则其它当一听之。今检柅苛细，动有拘碍，则谁复敢出意绳墨之外，为国家立大事乎！况朝廷所以待将帅者如此，使有气节者为之，心必不服；其势必将复得奸猾之徒，则其巧思百出，弊随日滋，又安得而尽革耶！今不虑此，而欲独任一介单车之使以察之，政使得人，犹失任而无益，况不得人，则其弊又将不在将帅而在此人矣。”帝罢拚不遣。
癸丑，金尚书右丞相、监修国史赫舍哩良弼进《太宗实录》。
甲寅，叶容等以久雨求罢，不允。诏内外察狱，令大官早晚并进素膳。戊午，虑囚。
己未，金主如大房山。
壬戌，以知建康府史正志兼沿江水军制置使，自盐官至鄂州沿江南北及沿海十五州水军悉隶之。
金主致祭于睿陵。九月，乙丑朔，金主还官。
己巳，金右三部检法官韩赞，以捕蝗受赂除名。诏：“吏人但犯赃罪，虽会赦，非特旨不叙。”
丁丑，刘珙进读《三朝宝训》，至太宗谓《太祖实录》或云多漏落，当命官重修，因叹史官才难。苏易简曰：“大凡史官宜去爱憎。近者扈蒙修史，蒙为人怯懦，多疑忌，故其史传多有脱落。”帝曰：“善恶无遗，史臣之职。”珙曰：“史官以学识为先，文采次之。苟史官有学识，安得怯懦疑忌！”帝曰：“史官要识、要学、要才，三者兼之。”
庚辰，金地震。
乙酉，金主出猎；庚寅，次保州，诏修起居注王天祺察访所过州县官。
臣僚言：“检视灾伤，官司未尝遵承，每差州县官到，随行征求，皆有定例。然后择村疃中近年瘠薄之田，先往视之，名曰‘应破’；又择今岁偶熟之处，再往视之，责以妄许，名曰‘伏熟’；重为民困。望诏守臣选差练晓清强官，公心考核，申饬监司，严行按举，所差官污廉、勤惰、公正、诬罔，悉以上闻。”从之。
是秋，以四川旱，赐制置司度牒四百，备赈济。
陈良翰言：“昨立住卖度牒，二十馀年，人民生聚，不为无益，辛巳春，边事既作，作度浸广，乃始放行。令下之初，往往争买。其价则五百千，其限则三个月，其数不过万道，未足以病民。今则减价作三百千，展限已二十馀次，总数计十万三千馀道，民甚病之。且唐人有言，十户不能养一僧，今放行者与旧所度者无虑三四十万，是三四百万户不得休息也。不知国之所利者能几何，而令三四百万户不得息肩？且又暗损户口，侵扰齐民，奚止千万，此其为害岂浅哉！”
申严献羡馀之禁，从刘珙奏也。
冬，十月，乙未朔，金主谓侍臣曰：“近闻朕所幸郡邑，曾宴寝堂宇，后皆避之。此甚无谓，可谕仍旧居止。”
壬寅，帝曰：“昨日有从官奏云，边事规举未定。”叶容曰：“臣等日夕讲究，且徐措置。”帝曰：“维扬筑城已毕，更得来年一冬无事，足可经略。”陈俊卿言：“淮上规摹，须久任守臣，迟责其效。其不职者，早宜易之。”帝然之。
戊戌，修真州城。
戊申，金主还都。
丁巳，金以孟浩参知政事。
金主谓宰臣曰：“近闻蠡州同知伊喇延寿在官污滥，问其出身，乃正隆时鹰房子。如鹰房、厨人之类，可典城牧民耶？自后如此局分，勿授临民职任。”
辛酉，金主敕有司于东宫凉楼前增建殿位，孟浩谏曰：“皇太子虽为储贰，宜示以俭德，不当与至尊宫室相侔。”乃罢之。
十一月，乙丑朔，金主谓宰臣曰：“闻县令多非其人，其令吏部考察善恶，明加黜陟。”
丙寅，郊，雷雨，望祭于斋宫。
时金使来贺会庆节，上寿在郊礼散斋之内，不当用乐。陈俊卿请令馆伴以礼谕之，而议者虑其生事，请权用乐者，俊卿言：“必不得已，则上寿之日设乐而宣旨罢之，及宴使客，然后复用。庶几事天之诚得展，而所以礼使人者亦不为失。”帝可其奏，且曰：“进御酒亦毋用乐，惟于使人乃用之。”议者不决，俊卿又言：“适奉诏旨，有以见圣学高明。然窃谓更当先令馆伴以初议喻使人，再三不从，乃用今诏，则于礼为尽，而彼亦无词，不可遽自失礼以徇之。”蒋芾犹守前说。俊卿曰：“彼初未尝必欲用乐，我乃望风希意而自欲用之，彼必笑我以敌国之臣而亏事天之礼，它时轻侮，何所不至！此尤不可不留圣虑。”帝嘉纳。
己巳，诏戒士大夫因循苟且、诞谩奔竞之弊。
癸酉，叶容、魏杞并罢，以郊祀雷灾故也。以陈俊卿参知政事，刘珙同知枢密院。
俊卿言于帝曰：“执政之臣，惟当为陛下进贤、退不肖，使百官各任其职。至于细务，宜归有司，庶几中书之务稍清，而臣等得以悉力于其当务之急。”帝许之，既而审察吏部所莅知县有老不任事者，俊卿判令吏部改注，吏白例当奏知，俊卿曰：“此岂足以劳圣听？”明日，取旨：“自今此等请勿以闻。”
丁丑，诏台谏、侍从、两省官指陈阙失。
帝顾辅臣议恢复，刘珙曰：“复仇雪耻，诚今日之先务；然非内修政事，有十年之功，臣恐未可轻动也。”廷臣或曰：“汉之高、光，皆起匹夫，不数年而取天下，安用十年！”珙曰：“高、光身起匹夫，以其身蹈不测之危而无所顾。陛下躬受宗社之寄，其轻重之际，岂两君比哉！臣窃以为自古中兴之君，陛下所当法者，惟周宣王。宣王之事见于《诗》者，始则侧身修行以格天心，中则任贤使能以修政事，而于其终能复文、武之境。则其积累之功至此，自有不能已者，非一旦率然侥幸之所为也。”帝深然之。
丁亥，金枢密副使图克坦喀齐喀罢，为东京留守，同判大宗正事完颜默音出为北京留守，殿前右卫将军富察通为肇州防御使。
十二月，丙申，增修六合城。
戊戌，金图克坦喀齐喀等朝辞。金主御便殿，赐喀齐喀及默音以衣带、佩刀，慰之曰：“卿等年老，以此职优佚，宜勉之。”亦赐富察通以金带，谕曰：“卿虽有才，然用心多诈。朕左右须忠实人，故命卿补外。赐金带者，答卿服劳之久也。”又顾左宣徽使敬嗣晖曰：“如卿不可谓无才，所欠者纯实耳！”又尝戒嗣晖曰：“人臣上欲要君之恩，下欲干民之誉，必两亏忠节。卿宜戒之。”
甲辰，金以北京留守完颜思敬为平章政事。
乙巳，置丰储仓，增印会子。
甲寅，诏：“诸路训练兵官，艺高身强为上，艺高身弱为中，馀皆为下；限一月置册申枢密院。”
是岁，定荐举改官人额，四川换改官以二十人为额。
金断死囚二十人。